ક્યારેક કોઈનો ઘડો કે ધૂણિયો કૂવામાં પડી જાય તો ગામમાં બિલાડીને શોધવા નીકળવાનું! બિલાડી એટલે આપણે પાળીએ છીએ – એ નહીં, પણ લોખંડના દાંતાવાળી બિલાડી! જો ઘૂણિયો કે ઘડો વરેડા સાથે અંદર પડ્યો હોય તો બિલાડીના આંકડે ભરાઈ જાય એટલે ખેંચી લેવાનું! કૂવો જેટલો ઊંડો હોય એના પ્રમાણમાંબે-ત્રણ વરેડાં ભેગાં કરવાનાં. જો બિલાડીથી પણ ના નીકળે તો પછી ગામના કોઈ તરવૈયાને બોલાવી લાવવાનો. તે એકાદ ડૂબકી મારીને કૂવાના તળિયેથી શોધી લાવે!